Antonov An-2

Antonov An-2 
275px Rol muli role Makker Antonov Untwerper Oleg Antonov Earste flecht 31 augustus 1947 Yn tsjinst 1948 Ut tsjinst n.f.t.  Tal makke 18.000 (1947-2001)  Brûkers Sovjet-Uny,Noard-KoreaSinaprotte oaren Farianten Antonov An-3 (An-2 mei turboprop)
De Antonov An-2 (Russysk: Ан-2, bynamme Annûska) (NAFO-koadenamme: Colt) is in fleanmasine dy't troch haadûntwerper Oleg Antonov ûntwurpen is. Hy sketste it ûntwerp yn de Twadde Wrâldoarloch. Nei de oarloch stichte Oleg het Antonov Aviation Scientific-Technical Complex op om de Antonov-twadekker te fabrisearjen. 

De Antonov An-2 waarden tal fan farianten fan makke; der waarden tastellen brûkt foar passazjiersferfier, fracht, eksploraasje, ambulancetsjinst en lânbou. De An-2 koe útrisd wurden mei tsjellen, sky's of driuwers. It tastel koe hiel wat ferneare en wie dêrom gaadlik foar de faak hurde omstannichheden yn de Sovjet-Uny. It tastel waard in sa'n grut súkses dat it ek yn lisinsje boud waard yn oare lannen, ûnder oaren yn Poalen en Sina. Der binne totaal likernôch 18.000 fan makke dy't fral yn de eardere Eastbloklannen brûkt waarden. 

Nei de delfal fan it kommunisme yn Jeropa binne der in protte tastellen troch westerlingen kocht. Se wurde û.o. brûkt foar  parasjutespringen en yn Kanada en Amearika wurde se as transportfleantugen ynset op flechten nei de wyldernissen fan Alaska en it hege noarden fan Kanada. Yn Nederlân binne ek twa fleanreeë eksimplaren. De Hongaarsk registrearre HA-ANI hat as thúsbasis Fleanfjild Teksel. Sûnt 2003 is der in Antonov 2 mei de registraasje D-FONL, dy't út Teuge wei fleand. De firma Classic Wings, dy't in ferfiersfergunning hat, fljocht mei dy An-2 yn hiel Nederlân en oanswettende lannen.

It tastel wurdt hjoed-de-dei wer makke troch in Russyske firma, mar no mei in turbopropmotor en in nije digitale cockpit. Dit tastel wurdt de An3-t neamd. 

 Spesifikaasjes 
 Mjitten en prestaasjes Antonow An-2P (WSK-PZL) Bemanning 1-2 Passazjiers 12  Lingte 12,74 m Spanwiidte boppe: 18,18 m / ûnder: 14,24 m Fleugeloerflak meiïnoar 71,60 m² Hichte  4,13 m Topfaasje 258 km/o (op 1750 m) Krúsfaasje 190 km/o Fleanberik 1.390 km (mei folle tank, sûnder reservetanks) Tsjinstplafond 4.400 m Gewicht leech 3.450 kg Maks. startgewicht 5.500 kg Oandriuwing Njoggensylinder-stjermotor Schwezow ASch-62IR Motorfermogen 736 kW (1.000 hk) Startbaan nedich 150 m Lâningsbaan nedich 180 m

 Keppeling om utens 
 Aircrafts.nl oer de An-2 Colt
 Koarte fideo oer in flecht mei de An-2

An-002
Kategory:Russyske ferkearsfleanmasine
Kategory:Russyske transportfleanmasine
Kategory:Yntroduksje út 1947